open-index/open-wikipedia-markdown huggingface dataset:
אורסולה קורברו

ממוזער|אורסולה קורברו, פברואר 2017
**אוּרְסוּלָה קוֹרְבֵרוֹ דֶלְגַדוֹ** (בספרדית: **Úrsula Corberó Delgado**; נולדה ב-11 באוגוסט 1989) היא שחקנית ודוגמנית ספרדייה. היא נודעה בעיקר בשל גילומה של הדמות **רות** בסדרת הטלוויזיה "Física o química", דמותה של מרגרטה מאוסטריה, דוכסית סבויה בסדרה "איזבל" , ואת פרסומה הבינלאומי קיבלה בתור **סיילנה ("טוקיו") אוליביירה** בסדרה "בית הנייר" בשירות נטפליקס.

## ביוגרפיה
אורסולה קורברו דלגדו נולדה בברצלונה שבספרד ב-11 באוגוסט 1989. בגיל 6 היא כבר החליטה שתרצה להיות שחקנית והחלה לשחק בפרסומות. לאחר שסיימה את לימודיה, עברה למדריד עבור הצילומים לסדרה **פיזיקה או כימיה**.

ב-2002 היא שחקה את תפקידה הראשון בו גילמה בסדרת הטלוויזיה "**Mirall Trencat"** את הדמות **מריה**. במהלך השנים הבאות היא המשיכה בקריירת המשחק ושחקה בתפקידי קולנוע רבים.

בין השנים 2008–2010 היא שיחקה במשך שש עונות את הדמות של **רות גומז**, הסובלת מבולימיה נרבוזה בסדרת הנעורים  "Física o química" מבית "Antena 3". אף על פי שהסדרה יצרה מחלוקות, קורברו עצמה זכתה לשבחים רבים על משחקה בה.

בשנת 2014 הצטרפה לעונתה השלישית של סדרת הטלוויזיה "איסבל"; סדרת דרמה היסטורית אודות חיה של איזבלה הראשונה, מלכת קסטיליה, בה שיחקה בדמותה של מרגרטה מאוסטריה, דוכסית סבויה.

בשנת 2016 שיחקה את אסתר סאלינס בסדרת הדרמה הספרדית "השגרירות" של רשת הטלוויזיה Antena 3.

בשנת 2017 החלה לגלם את דמותה של **סיילנה אוליביירה ("טוקיו")** בסדרת הפשע הפופולרית של נטפליקס "בית הנייר", דמות אשר גילמה במשך 2 עונות (5 חלקים) עד לסיומה ב-2021.

בשנת 2018 שיחקה בסרט "עץ הדם", סרט של שירות הזרמת המדיה נטפליקס לצד נג'ווה נימרי ולצד השחקן הארגנטינאי חואקין פוריאל. בשנה זו, הצטרפה קורברו כדמות ראשית לעונתה השנייה של סדרת הפשע הבריטית "סנאץ'" המבוסס על סרטו באותו שם של הבמאי גיא ריצ'י.

בשנת 2021 גילמה את הדמות בארונס, שזוהי הדמות הנשית הראשית בסרט גיבורי העל ההוליוודי "ג'י איי ג'ו: עיני נחש" השייך לזיכיון ג'י. איי. ג'ו.

בשנת 2023 כיכבה במיני-סדרת הפשע הספרדית "בעירה" בתפקיד הראשי של רוזה; הסדרה הוקרנה ב-8 בספטמבר 2023 בשירות הסטרימינג העולמי נטפליקס. באותה שנה הצטלמה לסדרת המותחן הפוליטי "התן" כאחת מהדמויות הראשיות לצידם של אדי רדמיין ולשאנה לינץ'; הסדרה מבוססת על הרומן "נשיא על הכוונת" מאת פרדריק פורסיית' ועלתה לשידור בנובמבר 2024 ברשת Peacock.

בשנת 2024 שיחקה בסדרת הריגול האמריקאית "מר וגברת סמית'" שיצר דונלד גלובר עבור אמזון פריים וידאו וזו בהשראת הסרט באותו שם מ-2005. באותה שנה שיחקה בקומדיית הפשע האמריקאית של נטפליקס, "ליפט"  של הבמאי האמריקאי פ. גארי גריי; שם שיחקה לצד קווין הארט ווינסנט ד'אונופריו. בהמשך השנה, שיחקה במותחן הקומי "El jockey" בתור אבריל. 

## חיים אישיים
ב-2008 קורברו נכנסה לזוגיות, שנמשכה כשנתיים, עם השחקן ישראל רודריגס . ב-2011 היא הייתה בזוגיות קצרה עם הטניסאי פליסיאנו לופס , שנמשכה כחמשה חודשים. ב-2013 היא נכנסה לזוגיות חדשה עם השחקן אנדרס ולנקוסו למשך כשלש שנים. החל מ-2016 היא נמצאת במערכת יחסים זוגית עם השחקן הארגנטינאי צ'ינו דארין , אותו הכירה דרך סדרת הטלוויזיה השגרירות .

קורברו מגדירה את עצמה כפמיניסטית באופן גלוי.

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:שחקניות תיאטרון ספרדיות
קטגוריה:שחקניות ילדות ספרדיות
קטגוריה:פמיניסטיות ספרדיות
קטגוריה:דוגמניות ספרדיות
קטגוריה:ספרדיות שנולדו ב-1989
קטגוריה:ספרדים שנולדו ב-1989
מיכאל מוראד

**מיכאל מוראד** (בערבית: **ميخائيل مراد**; 1906, בגדאד – 13 בפברואר 1986, תל אביב) היה משורר, סופר, עיתונאי ואיש אקדמיה יהודי-עיראקי, ממניחי היסוד לספרות הערבית של היהודים במאה העשרים, הן בתחום השירה הן בתחום הפרוזה.

## קורות חיים
בין השנים 1941–1947 שימש מוראד כמנהל בית הספר התיכון היהודי "שמאש" בבגדאד. חלק משירתו בערבית התפרסמה בעיתונות היהודית (כגון: אל-מצבאח) ואוסף של שירי אהבה יצא לאור בשנת 1931. מיכאיל גם כתב פרוזה לטובת זכויות נשים ופלאחים, ומתח ביקורת על אמונות טפלות. לאחר עלייתו לישראל בשנת 1949, התמחה בחינוך הערבי וכתב מספר ספרי לימוד.

בהיותו בישראל, הוא השלים לימודי תואר שני באוניברסיטה העברית. בשנת 1965 סיים באוניברסיטת תל אביב את עבודת הדוקטורט, שהתבססה על חומר מן הגניזה הקהירית.

ספר שיריו הכולל התפרסם ב-1988, שנתיים אחרי מותו.

## הערות שוליים

קטגוריה:משוררים יהודים עיראקים
קטגוריה:סופרים יהודים עיראקים
קטגוריה:אומנים יהודים שפעלו בארצות ערב
קטגוריה:בעלי תואר דוקטור מאוניברסיטת תל אביב
קטגוריה:ישראלים ילידי עיראק
קטגוריה:עיתונאים יהודים עיראקים
קטגוריה:ישראלים שנולדו ב-1906
קטגוריה:ישראלים שנפטרו ב-1986
נטלי פאק

**נטלי פאק** (בצרפתית: **Nathalie Pâque**; נולדה ב-11 במאי 1977) היא זמרת בלגית שייצגה את צרפת באירוויזיון 1989.

## ביוגרפיה
פאק נולדה בלייז' ובילדותה השתתפה בחוגי דרמה וריקוד.

בשנת 1989, נבחרה פאק על ידי ערוץ France 2 לייצג את צרפת באירוויזיון עם השיר "J'ai volé la vie", ובגיל 11 בלבד, הייתה לזמרת הסולו הצעירה בהיסטוריה שהופיעה באירוויזיון. בתחרות עצמה סיימה פאק במקום השמיני.

כתוצאה מהופעתה השנויה במחלוקת באירוויזיון מפאת גילה, יחד עם גילי נתנאל בן ה-12 שייצג את ישראל באותה התחרות, הוציא איגוד השידור האירופאי כלל לפיו, על המתמודדים להיות לפחות בני שש עשרה.

בהמשך, הוציאה פאק מספר סינגלים במהלך שנות התשעים, ב-1996 יצא אלבומה "C’est vrai… je t’aime" וב-1998 יצא אלבומה השני "Chante-nous la vie".

כן השתתפה פאק במספר מחזות זמר וביניהם טיטניק ושיר אשיר בגשם.

בעשור הראשון של המאה ה-21 השתתפה במספר פרקים של תוכנית המוזיקה "Chanter la vie".

## קישורים חיצוניים
* 

* ביוגרפיה באתר הרשמי
* נטלי פאק באתר discogs

## הערות שוליים

קטגוריה:ואלונים
קטגוריה:זמרות בלגיות
קטגוריה:זמרות פופ בלגיות
קטגוריה:משתתפי אירוויזיון 1989
קטגוריה:נציגי צרפת באירוויזיון
קטגוריה:בלגיות שנולדו ב-1977
קטגוריה:בלגים שנולדו ב-1977
אמורי וסילי

**אמורי וסילי** (בצרפתית: **Amaury Vassili**; נולד ב-8 ביוני 1989) הוא זמר צרפתי. ייצג את צרפת באירוויזיון 2011.

## ביוגרפיה
וסילי נולד ברואן. מגיל צעיר החל לשיר ולמד בבית ספר למוזיקה.

ב-2003 זכה בתחרות שירה כאשר שר את השיר "אמסטרדם" של ז'אק ברל. לאחר מכן השתתף בתחרות נוספת כששר את השיר "Les Lacs du Connemara" של מישל סרדו.

ב-2009 יצא אלבומו "Vincerò", אשר מכר יותר מ-250,000 עותקים וזכה להצלחה מעבר לגבולות צרפת. ב-2010 יצא אלבומו השני "Canterò".

ב-2011 נבחר על ידי הטלוויזיה הצרפתית לייצג את צרפת באירוויזיון באותה שנה. השיר שנבחר שיבצע בתחרות הוא "Sognu" ("אני חולם") , בשפה הקורסיקאית. באירוויזיון דורג במקום ה-15 עם 82 נקודות.

ב-2011 הופיע וסילי בפרק של התוכנית הצרפתית "המבצר".

## קישורים חיצוניים

* 

## הערות שוליים

קטגוריה:זמרים צרפתים
קטגוריה:נציגי צרפת באירוויזיון
קטגוריה:משתתפי אירוויזיון 2011
קטגוריה:זמרי טנור
קטגוריה:זמרי אופרה צרפתים
קטגוריה:צרפתים שנולדו ב-1989
מסלול הדמעות

ממוזער|upright=1.75|גירושי האוכלוסייה האינדיאנית בארצות הברית בשנים 1830 עד 1838. אוקלהומה מוצגת בצבע ירוק בהיר-צהבהב.
180px|ממוזער
**מסלול הדמעות** (באנגלית: **The Trail of Tears**) הוא כינוי לסדרת גירושים של אוכלוסייה אינדיאנית בארצות הברית, מהאזורים שבהם ישבו במשך דורות בדרום-מזרח ארצות הברית, אל טריטוריות ממערב לנהר המיסיסיפי שכונו הטריטוריה האינדיאנית (Indian Territory). הגירושים בוצעו על ידי הממשל האמריקני לאחר שהועבר חוק עקירת האינדיאנים. בדרך לשמורה החדשה סבלה האוכלוסייה שגורשה ממחלות ומרעב, ורבים מתו לפני שהגיעו לטריטוריה האינדיאנית. האוכלוסייה שגורשה כללה אנשים מהעמים האינדיאנים צ'רוקי, מוסקוגי, סמינול, צ'יקאסו וצ'וקטו, וכן העבדים האפריקנים של המגורשים שנאלצו לצעוד ליעדם בליווי מיליציות אמריקניות.

הגירוש האחרון באזור שממזרח למיסיסיפי היה של עם הצ'רוקי ב-1838, בעקבות גילוי זהב בג'ורג'יה ב-1828 שהוביל לבהלה לזהב שם. כ-2,000 עד 8,000 מתוך 16,543 בני צ'ירוקי שגורשו, נספו בדרך לטריטוריה האינדיאנית.

## קישורים חיצוניים

* 

## הערות שוליים

קטגוריה:הגירה בכפייה
קטגוריה:ארצות הברית: היסטוריה
קטגוריה:האינדיאנים בארצות הברית
קטגוריה:שנות ה-1830 בארצות הברית
קטגוריה:רצח העם של הילידים האמריקאים
טום דייס

**טום דייס** (באנגלית: **Tom Dice**; נולד ב-25 בנובמבר 1989) הוא זמר בלגי, שייצג את בלגיה באירוויזיון 2010.

## ביוגרפיה
דייס נולד בשם טום אקהוט (באנגלית: Tom Eeckhout) בעיר אקלו  שבצפון בלגיה.

בילדותו החל לנגן בגיטרה ובנעוריו החל לכתוב שירים.

## קריירה
ב-2005 הצטרף ללהקה דייס , ושם החל להשתמש בשם הבמה טוק אקהוט דייס.

ב-2008 השתתף דייס בגרסה הפלמית של הראליטי "אקס פקטור", וסיים במקום השני.

ביוני 2009 הוציא את הסינגל הראשון שלו שהיווה קאבר לשיר Bleeding Love של ליאונה לואיס. השיר דורג שביעי במצעד פזמונים הפלמי, ובעקבות הוצאתו זכה דייב למועמדות בפרסי ה-TMF, פרס מוזיקה בלגי בקטגוריית "האמן החדש הטוב ביותר".

בנובמבר 2009 הודיעה רשות השידור הפלמית VRT שבחרה בדייס לייצג את בלגיה באירוויזיון 2010 בנורווגיה. בין נימוקי בחירתו צוין קולו הייחודי. השיר שנבחר לאירוויזיון הוא Me and My Guitar ("אני והגיטרה שלי") שדייס נמנה עם כותביו. בשלב חצי הגמר הגיע דייס למקום הראשון; ובגמר סיים דייס במקום השישי. זהו ההישג הטוב ביותר של בלגיה מאז 2003.

ב-2010 יצא אלבומו Teardrops.

## קישורים חיצוניים

* 

קטגוריה:זמרים בלגים
קטגוריה:נציגי בלגיה באירוויזיון
קטגוריה:משתתפי אירוויזיון 2010
קטגוריה:משתתפי אקס פקטור
קטגוריה:בלגים שנולדו ב-1989
קדר (בית חרושת)

250 פיקסלים|שמאל|ממוזער|עובדת בבית החרושת "קדר" (1939)
"**קדר**" או "**קדר - תעשיות חרס בע"מ**" היה בית חרושת לקרמיקה שנוסד בחיפה בשנת 1934.

## היסטוריה
בית החרושת "קדר" נבנה בשנת 1935 בעמק זבולון, בראשיתו העסיק חמישה פועלים. מייסדיו היו, זיגפריד ורוזה רוזה כץ ילידי גרמניה, שעלו ב-1934 במסגרת העלייה החמישית לארץ ישראל לאחר שזיגפריד הכשיר את עצמו במפעל קרמיקה בברלין, והביא עימו ציוד תעשייתי מתאים. הם החלו בניסויים באולם ששכרו בטכניון בשנת 1934. בשלהי שנות השלושים הם מכרו את המפעל. המפעל הציג את תוצרתו לראשונה ב"יריד המזרח" בשנת 1936. בשנת 1941 השתתף בתערוכת "Palestine Government Industrial Exhibition" שהתקיימה בקהיר. בשנת 1945 הרחיב המפעל, שכבר מנה כ-80 עובדים, את שטחו.

"קדר" הפך לאחד ממפעלי הקרמיקה הגדולים בתעשיית הקרמיקה הישראלית. בשיאו העסיק המפעל כ-90 עובדים. עם זאת, החל מהחל משנות ה-50 של המאה ה-20 סבל המפעל מקשיים ניהוליים ופיננסים וגררו מחסור בפיתוח המפעל ותשתיתו הטכנולוגית. בשנת 1950 מונתה במפעל "ועדת ייצור", שתפקידה היה להגדיל את תפוקתו. בשנת 1961 מונה למפעל מפרק זמני עקב חובות בסך 700,000 ל"י. בעקבות זאת הפך המפעל לקואופרטיב בבעלות עובדיו, שפעל עד לשנת 1963 ואז פורק. בשנת 1967 נקלע המפעל לקשיים והוציא את עובדיו לחופשה.

## קישורים חיצוניים

## הערות שוליים

קטגוריה:תעשיית הקרמיקה בישראל
קטגוריה:חיפה: חברות
ראלף מולר

**ראלף מולר** (בגרמנית: **Ralf Moeller**; נולד ב-12 בינואר 1959) הוא שחקן גרמני ולשעבר מפתח גוף.

## ביוגרפיה
ראלף מולר נולד ברקלינגהאוזן לאורסולה והלמוט  ובילדותו התאמן בשחייה.

ב-1976 החל לעסוק בפיתוח גוף וב-1984 זכה באליפות בתחום.

ב-1988 התמודד בתחרות פיתוח הגוף במר אולימפיה, אך זכה במקום האחרון. ברום גובהו (1.97 מטר) הוא נחשב אחד הגבוהים בתחום. הוא מחזיק בתואר של "המשתתף הגבוה ביותר בתחרות מר אולימפיה"

## קריירה כשחקן
ב-1988 הופיע מולר לראשונה כשחקן בפרק של הסדרה "Tatort"  ששודרה בערוץ הגרמני Das Erste. שנה לאחר מכן, ב-1989, החל מולר את הקריירה הקולנועית שלו בסרט "מכונת תופת" לצד ז'אן-קלוד ואן דאם.

ב-1992 שיחק מולר בסרט "חייל אוניברסלי" לצד דולף לונדגרן וז'אן-קלוד ואן דאם ששיחק עמו בסרט הקודם. 

ב-1993 גילם מתמודד בלתי מנוצח ואכזר המעורב בקרבות רחוב בזירה מחתרתית בשם ברקוס בסרט "המובחר שבמובחרים 2" עם אריק רוברטס ופיליפ ריי.

ב-1995 שיחק את התפקיד הראשי בסרט "סאגות הוויקינגים"  המתרחש באיסלנד בתקופה הוויקינגית. ב-1997 שיחק בסרט "באטמן ורובין".

בין 1997–1998 גילם מולר את קונאן הברברי בסדרת ההרפתקאות "קונאן". ב-2000 שיחק מולר לוחם גרמני בסרט עטור הפרסים, "גלדיאטור".

ב-2003 הופיע מולר בקליף של השיר "I Like It Loud" של להקת סקוטר. בשנת 2004 שיחק בסרט הטלוויזיה הגרמני "קללת הטבעת" לצד שחקנים כמו מקס פון סידוב ואלישה ויט. בשנת 2010 שיחק בסרט "עלילות האימפריה הקדומה". בשנת 2020 שיחק בסרט "Breach" לצד ברוס ויליס. בשנת 2022 יעלה סרט אמנויות הלחימה "קונג פיורי 2", סרט ההמשך לסרט השוודי הקצר "קונג פיורי", בו משתתף מולר לצד ארנולד שוורצנגר ומייקל פסבנדר.

## חייו האישיים
מולר נשוי לאנט ולו שתי בנות.

## קישורים חיצוניים

* 

* ראלף מולר, באתר muscleandfitness

## הערות שוליים

קטגוריה:שחקני קולנוע וטלוויזיה גרמנים
קטגוריה:מהגרים מגרמניה לארצות הברית
קטגוריה:מדבבים גרמנים
קטגוריה:מפתחי גוף
קטגוריה:גרמנים שנולדו ב-1959
ליסי (זמרת)

**אליזבת' קורין מאורוס** (באנגלית: **Elisabeth Corrin Maurus**; נולדה ב-21 בנובמבר 1982), הידועה בשם הבמה **ליסי** (**Lissie**), היא זמרת-יוצרת אמריקאית.

## ביוגרפיה
ליזי נולדה כאליזבת' קורין מאורוס, האחות הצעירה מבין 4 אחים וגדלה ברוק איילנד, אילינוי. אביה רופא ואמה, שמוצאה שוודי, מעצבת פנים. מגיל צעיר התעניינה בשירה ובמוזיקה. כשהייתה בת תשע שיחקה את התפקיד הראשי במחזמר אנני.

## קריירה
ליסי זכתה לפרסום ראשוני כאשר הוציאה בשנת 2008 את השיר The Longest Road יחד עם יוצר המוזיקה האלקטרונית מורגן פייג'. השיר הגיע למקום הרביעי במצעד שירי הדאנס קלאב של הבילבורד, והרמיקס של Deadmau5 לשיר היה מועמד לפרס גראמי של שנת 2009 בקטגוריית "ההקלטה המעובדת מחדש הטובה ביותר (לא קלאסית)".

המיני-אלבום הראשון שלה Why You Runnin ראה אור בנובמבר 2009. אלבום הבכורה שלה, Catching a Tiger, ראה אור ביוני 2010. בשנת 2010 היא הקליטה גם את הסינגל "When I'm Alone". אלבומה השני, Back to Forever יצא באוקטובר 2013. האלבום הראשון שלה כמוזיקאית עצמאית ואלבומה השלישי My Wild West ראה אור ב-12 בפברואר 2016 וזכה לביקורות טובות. אלבומה הרביעי Castles יצא ב-23 במרץ 2018 בהשקה בינלאומית.

## דיסקוגרפיה
### אלבומי אולפן
* 2010: Catching a Tiger
* 2013: Back to Forever
* 2016: My Wild West
* 2018: Castles

### אלבומי הופעות חיות
* 2011: Live at Shepherd's Bush Empire
* 2016: Live at Union Chapel

### מיני אלבומים
* 2007: Lissie
* 2009: Why You Runnin'
* 2011: Covered Up With Flowers
* 2013: Love in the City
* 2014: Cryin' to You

## קישורים חיצוניים

* 

קטגוריה:אמריקאים ילידי אילינוי
קטגוריה:רוק איילנד (אילינוי): אישים
קטגוריה:זמרות אמריקאיות
קטגוריה:זמרים אמריקאים
קטגוריה:זמרות קאנטרי
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
שפססכאף

[ממוזער|שמאל|שמו של שפססכאף ב[רשימת המלכים מאבידוס]]
**שפססכאף** היה פרעה מצרים העתיקה. השישי והאחרון מבין פרעוני השושלת הרביעית. מלך בין 4 ל-7 שנים בסביבות שנת 2510 לפנה"ס.

## ביוגרפיה
על משפחתו של שפססכאף לא ידוע דבר ודאי. הוא עלה לשלטון לאחר מותו של מנכאורע, כך שסביר להניח שהיה בנו. בהנחה שהוא אכן היה בנו של מנכאורע, אמו יכולה להיות חאמרנבטי השנייה או רקטר או אישה אחרת ששמה אינו ידוע לנו. בהתאם למנהג הפרעוני, ייתכן ושפססכאף נשא לאישה את אחותו חנטקאוס הראשונה אולם הדבר אינו ודאי כלל. המלכה בונפר נזכרת ככהנת שלו, מה שהוביל חוקרים שונים להנחה שהיא הייתה אשתו. אם כי היא יכולה להיות גם בתו. לא ידוע גם על אף צאצא ודאי שלו, אם כי ידוע כי אציל בן התקופה בשם פאהסהאפס היה נשוי לאישה בשם חמאת' הנזכרת כבת של מלך. ייתכן שהיא הייתה בתו של שפססכאף אולם ייתכן גם שהיא הייתה בתו של אוסר כאף.

שפססכאף נחשב לשליט האחרון של השושלת הרביעית. מנתון מכנה אותו סברח'רס ומזכיר מלך נוסף בשם תמפתיס אשר שלט זמן קצר לאחר שפססכאף. עם זאת, בשום מקור אחר לא נזכר שמו של תמפתיס, ולפיכך יש השוללים את קיומו, ואחרים מזהים אותו עם הפרעה דדפרע אשר תקופת שלטונו אינה ברורה. רשימת המלכים מטורינו מזכירה אמנם שליט נוסף אשר שלט זמן קצר לאחר שפססכאף, אולם זהותו אינה ברורה. באשר לסיבות נפילתה של השושלת הרביעית, נותרו בעיקר אגדות, ונראה כי האירוע קשור לסכסוך בין הפרעה לכת כהני רע.

תקופת שלטונו אינה ודאית. ברשימת המלכים מטורינו נכתב כי מלך ארבע שנים. מנתון טוען כי מלך שבע שנים. קיומו ידוע לנו בעיקר מאזכורים אקראיים של כהני דת ששרתו תחתיו. בניגוד לקודמיו, שפססכאף לא בנה לעצמו פירמידה, אם כי שיפץ והשלים את פירמידת מנכאורע אשר בה נקבר אביו. עם זאת, באבן פלרמו צוין כי כבר בשעת שלטונו הראשונה של שפססכאף הוא בחר לעצמו מקום לבנות בו פירמידה. כנראה הוא לא סיים אותה, אולי בשל תקופת שלטונו הקצרה. קברו מזוהה כיום עם מסטבת פאראון. הועלתה השערה כי שפססכאף לא סיים את בניין הפירמידה שלו, ויורשיו החליטו להשלים אותה כמסטבה במקום כפירמידה.

במוזיאון לאמנות בבוסטון נמצא פסל ראש אשר בעבר היה מקבל לזהותו עם שפססכאף, אולם כיום מקובל להאמין כי הוא מנכאורע.

## לקריאה נוספת
* Tyldesley, Joyce. Chronicle of the Queens of Egypt. Thames & Hudson. 2006
* Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
* Grajetzki, Ancient Egyptian Queens: A Hieroglyphic Dictionary, Golden House Publications, London, 2005

## קישורים חיצוניים

* שפססכאף
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אישים שחיו באלף ה-3 לפנה"ס
קטגוריה:פרעוני השושלת ה-4
צ'אנגן אלסווין V3

**צ'אנגן אלסווין V3** היא מכונית משפחתית המוגדרת מכונית קומפקטית, מתוצרת יצרנית הרכב הסינית **[[רכבי צ'אנגן]]**, אשר יוצרה בסין בין השנים 2012–2017.

## "צ'אנגן אלסווין V3"

* דגם "Changan Alsvin V3" (דגם "B501") הוצג לראשונה בתערוכת המכוניות הבינלאומית  בעיר גואנגג'ואו בשנת 2011.
* דגמי "Changan Alsvin V3" שווקו מ-20 ביוני 2012. בשנת 2013 יוצרו 76,868 יחידות. בשנת 2014 יוצרו 70,143 יחידות.
* 4 דלתות - סדאן.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* תכולת מכל דלק: 36 ליטר.
* צמיגים: 175/65 R14.
* מחיר היחידה עמד על 43,900 - 48,900 רנמינבי (שנת 2012, בסין).

### דגמים
* "1.3 MT 1" - מחיר היחידה עמד על 43,900 רנמינבי (שנת 2012, בסין).
* "1.3 MT 2" - מחיר היחידה עמד על 45,900 רנמינבי (שנת 2012, בסין).
* "1.3 MT 3" - מחיר היחידה עמד על 48,900 רנמינבי (שנת 2012, בסין).

## תמונות

קובץ:Chang'an Alsvin V3 China 2014-04-16.jpg  | דגם "צ'אנגן אלסווין V3"
קובץ: Chang’an Alsvin V3 rear 001.jpg | דגם "צ'אנגן אלסווין V3"
קובץ:Chang'an Alsvin V3 facelift 01 China 2015-04-14.jpg | דגם "צ'אנגן אלסווין V3"
קובץ:Chang'an Alsvin V3 facelift 02 China 2015-04-14.jpg | דגם "צ'אנגן אלסווין V3"


## ראו גם
* צ'אנה X70A
* צ'אנה סטאר 9

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות משפחתיות
קטגוריה:דגמי מכוניות שהושקו ב-2011
קטגוריה:כלי רכב המיוצרים בסין
אלסווין V3
חנטקאוס הראשונה

**חנטקאוס הראשונה** הייתה נסיכה מצרית מהשושלת הרביעית. ייחוסה המשפחתי אינו ודאי, אולם נראה כי היא הייתה בתו של מנכאורע.

## ביוגרפיה
על משפחתה של חנטקאוס לא ידוע דבר ודאי. זהותה וקשריה המשפחתיים מעסיקים רבות את החוקרים. היא קבורה במסטבה LG100 הנמצאת במתחם פירמידת מנכאורע, מה שהוביל חוקרים רבים להנחה כי היא הייתה בתו. בהנחה שהיא אכן הייתה בתו, אמה יכולה להיות חאמרנבטי השנייה או רקטר או אישה אחרת ששמה אינו ידוע לנו. גם על חייה ידוע מעט מאוד. הוצע כי היא נישאה לפרעה שפססכאף אשר ייתכן והיה אחיה. הצעה אחרת היא שהיא הייתה אשתו של הפרעה אוסר כאף מהשושלת החמישית. בהנחה והדבר נכון, היא הייתה אמם של הפרעונים סחו רע ונפריר כא רע (הידוע גם בכינוי קאקאי).

ידוע כי במשך תקופה קצרה שימשה חנטקאוס כיורשת עצר. בהנחה והיא הייתה אשתו של שפססכאף, היא שימשה ככל הנראה כיורשת עצר עבור הפרעה שמלך אחריו שככל הנראה היה בנה. זהותו של פרעה זה אינה ודאית. מנתון מזכיר שליט בשם תמפתיס אשר שלט זמן קצר לאחר שפססכאף. עם זאת, משום מקור אחר לא נזכר שמו של תמפתיס, ולפיכך יש השוללים את קיומו, ואחרים מזהים אותו עם הפרעה דדפרע אשר תקופת שלטונו אינה ברורה. רשימת המלכים מטורינו מזכירה אמנם שליט נוסף אשר שלט זמן קצר לאחר שפססכאף, אולם זהותו אינה ברורה.

המסטבה של חנטקאוס נמצאת במתחם הפירמידות בגיזה וממוקמת קרוב לפירמידת מנכאורע. היא מסומנת כקבר LG100.

## לקריאה נוספת
* Tyldesley, Joyce. Chronicle of the Queens of Egypt. Thames & Hudson. 2006
* Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
* Grajetzki, Ancient Egyptian Queens: A Hieroglyphic Dictionary, Golden House Publications, London, 2005

## קישורים חיצוניים

## הערות שוליים

קטגוריה:אישים שחיו באלף ה-3 לפנה"ס
קטגוריה:מלכות במצרים העתיקה
אקלים מונסון טרופי

300px|ממוזער|שמאל|
אזור **אקלים מונסון טרופי** הוא סוג של אקלים המוגדר על ידי הקלימטולוג הגרמני, ולדימיר קפן ב'שיטת קפן לסיווג אקלימים' כסוג של 'אקלים טרופי' והוא מסומן באותיות Am. אקלים מונסון טרופי הוא הפחות נפוץ מבין סוגי האקלים הטרופי. באקלים זה יש ממוצע חודשי טמפרטורות מעל C° 18 בכל חודשי השנה. אקלים מונסון טרופי הוא האקלים המפריד בין האקלים משווני טרופי (Af) לבין האקלים הסוואני הטרופי (Aw/As).

בניגוד לאקלים המשווני (Af), שהגשמים יורדים בכל השנה, אקלים המונסון הטרופי (Am), לעומת זאת, מאופיין בעונות גשומות ויבשות, הנובעות משינוי עונתי ברוחות, כך שעיקר הגשמים יורדים בקיץ (אמצע יוני עד ספטמבר) בעוצמות גבוהות במיוחד, ובמקרים מסוימים יכולים להגיע ל־1000 מ"מ לחודש. באזורים רבים של אקלים זה אופיינית כמות גשם שנתית גבוהה, 2,500 עד 5,000 מ״מ (2.5 עד 5 מטרים) ואף יותר. בנוסף, אקלים זה מתאפיין ב־1–4 חודשים יבשים יחסית בחורף, בסביבות התקופה של היום הקצר ביותר בשנה, עם פחות מ־60 מ"מ של גשם לחודש, אך בסך הכל יותר מ־1⁄25 מכלל כמות הגשם השנתית בחודש היבש ביותר. זאת בניגוד לאקלים סוואנה טרופי בו עונת היובש ארוכה וקיצונית יותר.בנוסף, אקלים מונסון טרופי נוטה לראות פחות שינויים קיצוניים בטמפרטורות במהלך השנה מאשר אקלים סוואנה טרופי.

## גורמים
האקלים מושפע מרוחות מונסון שמשנות כיוון בהתאם לעונות השנה. מצב נוסף שבו נוצר אקלים מסוג זה הוא כאשר רוחות סחר מזרחיות גורמות למספיק ממטרים בזמן חודשי "החורף" על מנת למנוע מהאקלים להפוך לאקלים סוואנה הטרופי. זהו המקרה למשל בג'קרטה שבאינדונזיה וכן בנסאו, בירת איי הבהאמה.

## תפוצה
[ממוזער|250px|סערת [מונסון טרופי מעל העיר בידהנגר שבהודו.]]
[ממוזער|240px|נוף מ[סן חואן, פוארטו ריקו.]]

אקלים מונסון טרופי מצוי בעיקר בדרום ומרכז אמריקה. עם זאת, הוא נמצא גם באזורים של דרום אסיה, דרום מזרח אסיה, אפריקה (בפרט במערב ובמרכז אפריקה), באיים הקאריביים, וצפון אמריקה.

## ערים בולטות עם אקלים מונסון טרופי
*  קיירנס, אוסטרליה
*  צ'יטגונג, בנגלדש
*  קונאקרי, גינאה
*  קוצ'י, קראלה, הודו
*  מקאסאר, אינדונזיה
*  מאלה, האיים המלדיביים
*  מיאמי, ארצות הברית
*  רסיפה, ברזיל
*  סן חואן, פוארטו ריקו
*  סנטו דומינגו, הרפובליקה הדומיניקנית
*  ויגאן, הפיליפינים
*  יאנגון, מיאנמר

## ראו גם

* ממוצעים אקלימיים בצ׳יטגונג, בנגלדש - Am (אתר הארגון המטאורולוגי העולמי)
* ממוצעים אקלימיים בקוצ׳י, הודו - Am  (אתר הארגון המטאורולוגי העולמי) 
* ממוצעים אקלימיים בדואלה, קמרון - Am  (אתר הארגון המטאורולוגי העולמי)
* ממוצעים אקלימיים במיאמי, פלורידה, ארה״ב - Am (אתר הארגון המטאורולוגי העולמי)
* ממוצעים אקלימיים ברסיפה, ברזיל - Am (אתר הארגון המטאורולוגי העולמי) 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אקלים
מונסון
ביכריס

ממוזער|חתיכת אבן גיר המזכירה וריאציה של השם "ביכריס"
**ביכריס** הוא שמו של פרעה מצרים העתיקה מהשושלת הרביעית. ביכריס שלט בסביבות שנת 2570 לפנה"ס. על קיומו ידוע לנו רק מכתביהם של סופרים הלניסטיים מאוחרים, מה שהוביל חוקרים רבים לפקפק בקיומו כדמות היסטורית.

## ביוגרפיה
ביכריס נזכר בספרו של מנתון "אגיפטיקה". מנתון ממקם את ביכריס כחלק מהשושלת הרביעית, בין חאפרו למנכאורע. השם "ביכריס" הוא בבירור וריאציה יוונית של השם המצרי המקורי. ארטוסתנס אשר תרגם את ספרו של מנתון ללטינית, מתרגם את השם כ"ביוריס". בכתובות המצריות נמצאו שמות דומים כגון "באפרע" או "באו-א-רע". מנתון טוען כי ביכריס מלך 22 שנים בעוד ארטוסתנס טוען כי הוא מלך 10 שנים. כיום מקובל להאמין כי בהנחה וביכריס הוא אכן דמות היסטורית, הן מנתון והן ארטוסתנס הגזימו במספריהם, וככל הנראה הוא מלך שנים ספורות בלבד.

לא נמצאו ראיות ארכאולוגיות שאכן פרעה בשם ביכריס היה קיים. נראה כי מנכאורע היה בנו של חאפרו ולא נכדו כפי שכותב מנתון, כך שלא ידוע היכן יש למקם את תקופת שלטונו של ביכריס. בכתובת מוואדי חממת' נזכר שליט בשם באפרע אשר מלך לאחר דדפרע שמלך לאחר חאפרו. תקופת שלטונו של דדפרע עצמו שנויה במחלוקת ולא ברורה. רשימת המלכים מטורינו פגומה בקטע זה ואינה ניתנת לקריאה. עם זאת, יש המצביעים על רווח בין הקטע אשר בו נרשם שמו של חאפרו לקטע שבו היה רשום מן הסתם שמו של מנכאורע, וסבורים כי פרעה נוסף נרשם שם, ככל הנראה ביכריס או באפרע.

אין לבלבל בינו לבין הפרעה בוכחוריס מהשושלת ה-24.

## לקריאה נוספת
* Tyldesley, Joyce. Chronicle of the Queens of Egypt. Thames & Hudson. 2006
* Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
* Grajetzki, Ancient Egyptian Queens: A Hieroglyphic Dictionary, Golden House Publications, London, 2005

## קישורים חיצוניים

קטגוריה:אישים שחיו באלף ה-3 לפנה"ס
קטגוריה:פרעוני השושלת ה-4
שאיולאד

**שאיולאד** (בהונגרית: **Sajólád**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית שאיולאד קטנה משמעותית בעשרות השנים האחרונות מ-3,158 תושבים בשנת 2005 עד 2,732 תושבים בשנת 2018 (ירידה של כ-13%).

בשאיולאד חיו מעט יהודים ובמקום קיים בית קברות יהודי.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
שאיולאסלופלווה

**שאיולאסלופלווה** (בהונגרית: **Sajólászlófalva**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית שאיולאסלופלווה קטנה משמעותית מ-487 תושבים בשנת 1990 עד 418 תושבים בשנת 2021 (ירידה של כ-15%). 

בשאיולאסלופלווה חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
נמל התעופה הבין-לאומי טימישוארה טראיאן וויה

**נמל התעופה הבינלאומי טימישוארה טראיאן וויה** (ברומנית: **Aeroportul Internațional Traian Vuia Timișoara**, באנגלית: **Timișoara Traian Vuia International Airport**) הוא נמל תעופה, הנמצא סמוך לעיר טימישוארה ברומניה ומשרת את מחוז טימיש. הוא נמצא במרחק של 10.7 ק"מ מהעיר.

נמל התעופה נבנה בשנת 1964, והוא השלישי במדד העומס התעבורתי האווירי ברומניה, הוא משמש כבסיס תפעולי של חברת ויז אייר.

הנמל נקרא על שמו של טראיאן וויה, חלוץ תעופה רומני.

## מתקני הנמל
בנמל קיים מסלול המראה ונחיתה יחיד באורך של כ-3,500 מטרים.

## טיסות לישראל וממנה
הייסקיי מפעילה 5 טיסות שבועיות לנמל התעופה בן-גוריון.

## קישורים חיצוניים

* 

## הערות שוליים

קטגוריה:רומניה: שדות תעופה
קטגוריה:טימישוארה
ארי אולפסון

**ארי אולפסון** (באיסלנדית: **Ari Ólafsson**; נולד ב-21 במאי 1998) הוא זמר איסלנדי. אולפסון ייצג את איסלנד באירוויזיון 2018 עם השיר "Our Choice". אולפסון שובץ בהגרלה לחצי הגמר הראשון של התחרות ולהופעה כשני בסדר ההופעות. אולפסון כשל להעפיל לשלב הגמר כאשר סיים את חצי הגמר במקום ה-19 והאחרון עם 15 נקודות בלבד מהקהל ומהשופטים גם יחד.

## קישורים חיצוניים

## הערות שוליים

קטגוריה:משתתפי אירוויזיון 2018
קטגוריה:נציגי איסלנד באירוויזיון
קטגוריה:זמרים איסלנדים
קטגוריה:איסלנדים שנולדו ב-1998
Crazy (שיר של פרנקה באטליץ')

**Crazy** (בעברית: **משוגעת**) הוא סינגל שהקליטה הזמרת הקרואטית פרנקה באטליץ' , ומופיע באלבום הבכורה שלה, *[[S tobom]]* . השיר יצא לאור ב-6 במרץ 2018, כסינגל השביעי מתוך האלבום, על ידי חברת התקליטים קארפו מדיה.

השיר ייצג את קרואטיה באירוויזיון 2018.

## וידאו קליפ
הטיזר הראשון של הווידאו קליפ הופץ לראשונה באינטרנט ב-26 בפברואר 2018. לבסוף הועלה הקליפ המלא של השיר לערוץ היוטיוב של פרנקה ב-6 במרץ 2018. הקליפ בוים על ידי סנדרה מיהאלביץ' ואיגור איבנוביץ'.

נכון למאי 2019, מונה הצפיות של הקליפ עומד על כ-1.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירים באנגלית
Our Choice

"**Our Choice**" (בעברית: "**הבחירה שלנו**") הוא שירו של הזמר האיסלנדי ארי אולפסון, שייצג את איסלנד באירוויזיון 2018.

השיר הופיע בחצי הגמר הראשון של אירוויזיון 2018 והיה לשיר השני בסדר ההופעות. השיר הופיע אחרי השיר של אזרבייג'ן ולפני השיר של אלבניה. השיר סיים במקום ה-19 והאחרון וקיבל 15 נקודות מההצבעה של השופטים והקהל. השופטים נתנו לשיר את כל 15 הנקודות במלואן והקהל לא נתן נקודות.

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי איסלנד באירוויזיון
קטגוריה:שירים באנגלית
אקלים משווני טרופי

300px|ממוזער|שמאל|
**אקלים משווני טרופי** הוא הצורה הנפוצה של אקלים טרופי מבין שלושת סוגיו, ומאופיין בגשמים כבדים וכמות משקעים גבוהה לאורך כל השנה, ללא עונה יבשה. בדרך כלל כמות  המשקעים היא בין 1,800 ל־2,500 מ״מ בשנה, כאשר הכמות הממוצעת בכל חודש לא יורדת מ־60 מ"מ. באזורים משווניים עם נטייה לריבוי משקעים בשל הימצאות רכס הרים או זרימת אוויר דמוית מונסון, כמות הגשם יכולה להגיע ל־4,000 מ״מ (4 מטר) ויותר בשנה. אקלים זה מתאפיין בטמפרטורות חמות ואחידות יחסית ובמערכת של לחץ אטמוספירי נמוך לאורך כל השנה, ולכן לא קיימות עונות מובהקות. בנוסף, הטמפרטורה החמה יציבה לאורך כל השנה עד כדי מצב בו השינוי בין היום והלילה עשוי להיות גדול מהשינוי הממוצע בטמפרטורה במהלך השנה.

התופעה של "אי־עונתיות" באזורים טרופיים מתייחסת בעיקר לכך שאין הבדלים משמעותיים באורך הימים ובטמפרטורה הממוצעת במשך השנה. אולם, כן קיימת עונתיות בצורה של תהליכים מחזוריים החלים מדי שנה, אליה מגיבים צמחים, בעלי חיים ובני אדם, וזאת אפילו שלכאורה קשה יותר להבחין בתחלופה הזו, שלא באה לידי ביטוי בדרכים המוכרות של שינוי טמפרטורות ומשקעים.

אקלים משווני טרופי מאפיין בדרך כלל את הרצועה שבין קווי הרוחב 10° - 15° (צפון ודרום של קו המשווה). בחלק מהאזורים של החוף המזרחי, יכול האקלים המשווני הטרופי להגיע גם עד לקו רוחב 25°.

אקלים משווני טרופי מסומן באות (Af) לפי שיטת קפן למיון אקלים.[ממוזער|555x555 פיקסלים|[יער גשם טרופי בדרום-מזרח אסיה באי בורנאו. סבה, מלזיה.]]

## תפוצה
האקלים המשווני הטרופי מצוי בעיקר בדרום מזרח אסיה (מלזיה, תאילנד, הפיליפינים, גינאה החדשה, אינדונזיה ועוד), מזרח מרכז אמריקה, וכן באפריקה המשוונית ובאוקיאניה. בנוסף, גם אזורים כמו חוף מדגסקר המזרחי ודרום סרי לנקה, מהווים שטחים קטנים עם אקלים משווני טרופי.

באזור החוף הצפון-מערבי של דרום אמריקה למשל, בין אקוודור לבין קוסטה ריקה, מזג האוויר זהה פחות או יותר לכל אורך השנה. במקומות אחרים, כגון בפאלמבאנג שבאינדונזיה, התקופות שבהן השמש "גבוהה" יותר והימים ארוכים יותר הן גם גשומות יותר. במקומות כמו בסיטיאוון שבמלזיה הימים הקצרים והחשוכים יותר הם גם גשומים יותר.

ישנם מספר אזורים המתאפיינים באקלים טרופי אף על פי שאינם באזור המוגדר כרצועה הטרופית. הם מצויים כמעט אך ורק בחצי הדרומי של כדור הארץ. למשל, העיר סנטוס בברזיל, מיאמי-ביץ׳ ופורט לודרדייל שבפלורידה בארצות הברית ומפלי האיגואסו בברזיל, ארגנטינה ופרגוואי.

### ערים בולטות

## ראו גם
* אקלים טרופי

## לקריאה נוספת
* גלן ט. טריוורתה, **מבוא לתורת האקלים**, הוצאת יחדיו (1976)
* שמואל יפה, **מזג־אוויר ואקלים**, הוצאת מסדה
* ד"ר דוד גרשון וד"ר בני רזניק, **מזג אוויר**, ספרית מעריב.

## קישורים חיצוניים

* ממוצעים אקלימיים באפיה, סמואה - Af (אתר הארגון המטאורולוגי העולמי)
* ממוצעים אקלימיים בקמפלה, אוגנדה - Af (אתר הארגון המטאורולוגי העולמי)
* ממוצעים אקלימיים בסינגפור- Af (אתר הארגון המטאורולוגי העולמי)
* ממוצעים אקלימיים בסלבדור, ברזיל - Af (אתר הארגון המטאורולוגי העולמי)
משווני טרופי, אקלים
2019 04
משווני
A Matter of Time

**A Matter of Time** (בעברית: **עניין של זמן**) הוא סינגל הבכורה של הזמרת-יוצרת הבלגית סנק. השיר יצא לאור ב-5 במרץ 2018, כסינגל שלא מתוך אלבום, על ידי חברת התקליטים VRT Muziek.

השיר הגיע למקום התשיעי במצעד שבפלנדריה, וה-16 במצעד שבוולוניה.

## וידאו קליפ
הווידאו קליפ הועלה לערוץ היוטיוב של תחרות הזמר של האירוויזיון ב-5 במרץ 2018. בקליפ ניתן לראות את סנק, כשהיא מצטלמת במקומות שונים. בנוסף לכך, הועלתה ליוטיוב ההופעה של סנק עם השיר, שהתקיימה בחצי הגמר הראשון של האירוויזיון.

נכון לאפריל 2019, מונה הצפיות של הקליפ עומד על כ-4 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:שירי אירוויזיון 2018
קטגוריה:שירי בלגיה באירוויזיון
קטגוריה:שירים באנגלית
נמל התעופה ורוצלב קופרניקוס

**נמל התעופה ורוצלב קופרניקוס** (בפולנית: **Port Lotniczy Wrocław im. Mikołaja Kopernika**, באנגלית: **Copernicus Airport Wrocław**) הוא נמל תעופה השוכן כ-10 ק"מ מדרום-מערב למרכז העיר ורוצלב שבפולין.

הנמל נקרא על שם האסטרונום ניקולאוס קופרניקוס אשר למד בעיר.

הנמל משמש כבסיס לחברות ריינאייר סאן, אנטר אייר, וויז אייר.

## מתקני הנמל
בנמל קיים טרמינל אחד ומסלול המראה ונחיתה יחיד. כמו כן פעיל בנמל מסוף מטען.

## טיסות לישראל
חברת לוט מפעילה קו שבועי מוורוצלב לנמל התעופה בן-גוריון

## קישורים חיצוניים

* 

ורוצלב
קטגוריה:ורוצלב: מבנים
Landwind X5

**Landwind X5** הוא דגם של קרוסאובר קומפקטי מתוצרת יצרנית הרכב הסינית **Landwind**  (שיתוף פעולה (joint venture) בין **JMCG** , שם רשמי: "Jiangling Motors Corporation Group Co., Ltd" ויצרנית הרכב הסינית **[[רכבי צ'אנגן]]**, שם רשמי: "Chang'an Automobile (Group) Co., Ltd", שם החברה המשותפת: "Jiangling Motor Holding (JMH)") אשר מיוצר משנת 2012 ועד היום

## מאפיינים
* דגם "Landwind X5" הוצג לראשונה בתערוכת המכוניות הבינלאומית  בעיר גואנגג'ואו בנובמבר 2012.
* דגם "Landwind X5" משווק בסין מ-4 בינואר 2013.
* 5 דלתות.
* מנוע בנזין - מגדש טורבו.
* סוגי הנעות: מנוע הנעה קדמית 4x2, מנוע הנעה כפולה 4x4.
* קיבולת מכל דלק - 60 ליטר.
* צמיגים: 225/65 R17.
* תאוצה בין 0-100 קמ"ש היא 10.5 שניות (מנוע 2.0 ליטר, מגדש טורבו)
* מחיר היחידה בסין עמד על 99,800-115,800 רנמינבי (שנת 2013).

## דגמים
* "2.0T MT 1" - מחיר היחידה בסין עמד על 99,800 רנמינבי (שנת 2013).
* "2.0T MT 2" - מחיר היחידה בסין עמד על 103,800 רנמינבי (שנת 2013).
* "2.0T MT 3" - מחיר היחידה בסין עמד על 115,800 רנמינבי (שנת 2013).

## תמונות

קובץ:Landwind X5 2 China 2015-04-15.jpg | דגם "Landwind X5" 
קובץ: Landwind X5 01 China 2014-04-16.jpg | דגם "Landwind X5" 
קובץ:Landwind X5 02 China 2015-04-06.jpg | דגם "Landwind X5" 
קובץ:Landwind X5 001 China 2015-04-06.jpg | דגם "Landwind X5" 
קובץ:Landwind X5 Plus 02 China 2016-04-03.jpg | דגם "Landwind X5" 
קובץ:Landwind X5 Plus 01 China 2016-04-03.jpg | דגם "Landwind X5" 
קובץ:Landwind X5 002 China 2015-04-06.jpg | דגם "Landwind X5" 


## ראו גם
* קרוסאובר (מכונית)
* Landwind X8
* Landwind Xiaoyao
* Landwind Rongyao

## קישורים חיצוניים

* 
* 
* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2012
קטגוריה:כלי רכב המיוצרים בסין
X5
יאניס ספנוס

**יאניס ספנוס** (ביוונית: **Ιωάννης (Γιάννης) Σπανός**; 26 ביולי 1934 – 31 באוקטובר 2019) היה מלחין יווני. בתחילת הקריירה הוא עבד כמלווה פסנתר.

## ביוגרפיה
יאניס ספנוס נולד בעיר קיאטו בקורינתוס. בגיל 17 הוא עבר לאתונה והתחיל ללמוד נגינה בפסנתר. אביו רצה שהוא יהיה מדען שלח אותו למספר מדינות אירופה. בשנת 1961 יאניס ספנוס התיישב בפריז. הוא עבד במספר מקומות בגדה השמאלית ביחד עם סרז' גינסבורג וז'ולייט גרקו. בתקופה זו הוא כתב את השירים הראשונים שלו.

לאחר מספר שנים הוא חזר ליוון והיה בין הדמויות הבולטות ב"הגל החדש של יוון". בהיותו ביוון הוא המשיך לכתיבת שירים ומוזיקה לסרטים. בשנת 1971 מוזיקה שלו לסרט זכתה בפרס בפסטיבל קולנוע בסלוניקי. בסך הכל הוא כתב מוזיקה ליותר מ-20 סרטים.

בין הזמרים שביצוע את שיריו ניתן למנות ארלטה, יאניס פולופולוס, דימיטריס מיטרופאנוס ועוד.

נפטר ב-31 באוקטובר 2019.

## קישורים חיצוניים

קטגוריה:מלחינים יוונים
קטגוריה:יוונים שנולדו ב-1934
קטגוריה:יוונים שנפטרו ב-2019
יחסי איטליה – קוריאה הצפונית

**יחסי איטליה–קוריאה הצפונית** הם היחסים הדו-צדדיים בין **[[איטליה|הרפובליקה האיטלקית]]** ל**[[קוריאה הצפונית|רפובליקה הדמוקרטית העממית של קוריאה]]**.

## היסטוריה
עד שנת 2000 נחשבה קוריאה הצפונית ביחסיה המדיניים כמדינה מבודדת. מדיניות זו השתנתה בינואר 2000 כאשר איטליה הודיעה על כינון יחסים דיפלומטיים רשמיים עם קוריאה הצפונית ביוזמת למברטו דיני, שר החוץ של איטליה, אשר בו בזמן שימש כמתווך מפייס בין איראן ללוב בזמן שלטון מועמר קדאפי.

נציגי קוריאה הצפונית בארגון המזון והחקלאות של האו"ם נועדו עם למברטו דיני על מנת להחיל את היחסים באופן רשמי. כינון יחסים רשמיים בין מדינה אשר חבֵרה בארגון המדינות המתועשות (G7) היה לצעד משמעותי עבור קוריאה הצפונית בזמנה.

בשנת 2017, בעקבות תוכנית הגרעין של קוריאה הצפונית, הודח שגריר קוריאה הצפונית מאיטליה.

## הערות שוליים

קטגוריה:ערכים ללא קטגוריות פיזיות - יחסי חוץ
סטאר מריאנאס אייר

**סטאר מריאנאס אייר** (באנגלית: **Star Marianas Air**) הוא שמה של חברת תעופה אזורית אמריקאית, שמרכזה באי טיניאן שבאיי מריאנה הצפוניים, טריטוריה של ארצות הברית באוקיינוס השקט. החברה מפעילה קווי תעופה מקומיים קצרים וכן טיסות שכר בין איי מריאנה הצפוניים והאי גואם, גם הוא טריטוריה של ארצות הברית באוקיינוס השקט.

החברה הוקמה בשנת 2008 ולבסוף קיבלה את רישיון העבודה מרשות התעופה הפדרלית האמריקאית בחודש אפריל 2009. בתחילה הפעילה החברה מטוס בודד מסוג פייפר צ'רוקי 6, ובהמשך נקנו עוד מטוסים מדגם זה ומדגם פייפר נבאחו.

שמה של החברה נגזר מתוך שמות האיים אליהם השירות בוצע בעבר או מבוצע בהווה – '''ס'''איפאן, '''ט'''יניאן, '''א'''גוויגן ו'''ר'''וטה.

בשנים 1998 עד 2005 פעלה חברה בשם "Pacific Island Aviation" באותה הבעלות שמרכזה היה בעיירה גראפאן, בירת איי מריאנה הצפוניים והיא הפעילה טיסות עם יעדים דומים.

## מרכזי פעילות החברה
* נמל התעופה הבינלאומי טיניאן, איי מריאנה הצפוניים.
* נמל התעופה הבינלאומי ע"ש פרנסיסקו ס. אדא, סאיפאן, איי מריאנה הצפוניים.
* נמל התעופה הבינלאומי ע"ש בנג'מין טאיסקאן - רוטה, איי מריאנה הצפוניים.
* נמל התעופה הבינלאומי ע"ש איי.בי וון פאט, גואם.

## צי המטוסים
צי המטוסים של החברה (נכון לאפריל 2019) כולל תשעה מטוסי פייפר צ'רוקי 6 בעלי שישה ושבעה מושבים המשמשים בעיקר לטיסות מטען ונוסעים קצרות בין טיניאן לסאיפאן, חמישה מטוסי פייפר נבאחו דו מנועיים בעלי עשרה מושבים המשמשים את החברה לטיסות לרוטה וגואם וכן אחד עשר מטוסים קלים בעלי 4 מושבים מדגמי ססנה 172 ופייפר צ'ירוקי קרוזר המשמשים את החברה לטיסות כיף לתיירים מסביב לאי סאיפאן.

## קישורים חיצוניים

* 

קטגוריה:חברות תעופה אמריקאיות
קטגוריה:חברות תעופה אזוריות
קטגוריה:איי מריאנה הצפוניים
אמוץ עשהאל

**אמוץ עשהאל**  הוא עמית מחקר במכון שלום הרטמן, מחבר רב-המכר "מצעד האיוולת היהודי", והפרשן הבכיר, ובעבר העורך בפועל, של ה"ג'רוזלם פוסט".

## ביוגרפיה

עשהאל נולד בירושלים להורים ניצולי שואה ילידי צ'כוסלובקיה. 

עשהאל החל את דרכו העיתונאית ככתב חוץ של הסן פרנסיסקו כרוניקל והיה ממקימי העיתון טלגרף, קודם שהצטרף ב-1995 ל"ג'רוזלם פוסט" כעורך הכלכלי של העיתון. מאוחר יותר מונה לעורך החדשות, לעורך המהדורה הבינלאומית, ולעורך בפועל של ה"ג'רוזלם פוסט", לצידו של ברט סטיוונס, כיום פרשן הניו יורק טיימס, שנשלח לארץ על ידי חברת הולינג'ר שהייתה הבעלים של הפוסט לפני אלי עזור. עשהאל הוא העורך הבכיר היחיד בתולדות הג'רוזלם פוסט שלא הייתה לו אף אזרחות זרה. 

עשהאל וסטיבנס הובילו קו מערכתי שדגל בכלכלה חפשית, פרגמטיזם מדיני, פלורליזם תרבותי ורפורמה פוליטית. כעורך בפועל הוביל עשהאל יחד עם 100 כתבים, עורכים, מעצבים וצלמים את השינוי העיצובי הגדול בתולדות העיתון, שהקיף את היומון, את מוספי סוף השבוע, את שני המקומונים, את אתר האינטרנט ואת המהדורה הצרפתית. בתוך כך בנה עשהאל דסק דעות, וגייס עבורו פובליציסטים ישראלים מובילים כמו שלמה אבינרי, אמנון רובינשטיין ומתי גולן, לאחר שקודם לכן בנה דסק כלכלי, ואת המהדורה הבינלאומית הפך לשבועון חדשות עצמאי.

הטור השבועי של עשהאל, "Middle Israel" מהווה ניסיון ייחודי לבטא גישה ישראלית מרכזית בכל תחום, מפוליטיקה, כלכלה ומדיניות חוץ ועד ענייני חברה, דת ותרבות. הטור, שהושק בשנת 1995, הוא אחד הטורים המקוונים הוותיקים בעולם. 

עשהאל צוטט או פורסם לאורך השנים בניו יורק טיימס, וושינגטון פוסט, וול סטריט ג'ורנל, BBC, פוליטיקו, USA Today, הארץ, האקונומיסט, טיים, לה פיגארו, דיילי טלגרף, ל'אקספרס, תכלת, Harvard Political Review, ואחרים. הוא משמש לעיתים קרובות פרשן לענייני ישראל והמזרח התיכון בכלי תקשורת בינלאומיים, בהם BBC, France24, SKY, CNN,רויטרס, NPR ואחרים.
 

סדרת הכתבות של עשהאל ב"ג'רוזלם ריפורט" על עתיד העם היהודי זכתה בפרס "בני ברית" לעיתונות לשנת 2018.

עשהאל הוא בעל תוארי מוסמך בתקשורת מאוניברסיטת קולומביה, בהיסטוריה של עם ישראל מהאוניברסיטה העברית, ובלימודי מזרח תיכון מאוניברסיטת ברנדייס. שירת בצה"ל כמפקד טנק וכקצין דוברות, והשתחרר בדרגת סרן. 

עשהאל מתגורר בירושלים, נשוי ואב לשלושה.

## ספריו
***[[מצעד האיוולת היהודי]]**, ידיעות ספרים, 2019. היסטוריה פוליטית של העם היהודי מתקופת התנ"ך עד ימינו
***הַסְּפָר היהודי האחרון**, ידיעות ספרים, 2025. מסע אוטופי ודרמה תקופתית, ספר המשך ל**אלטנוילנד** של תאודור הרצל. 
* **The Diaspora and the Lost Tribes of Israel**, בהוצאת Universe, 2004. היסטוריה גאוגרפית של העם היהודי.
*(עורך) **ישראל והעולם היהודי**, הוצאת כרמל, 2019

## קישורים חיצוניים

* 
* 
* 

## הערות שוליים

קטגוריה:כתבים כלכליים ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קולומביה
קטגוריה:בוגרי אוניברסיטת ברנדייס
קטגוריה:סגל הג'רוזלם פוסט
קטגוריה:בעלי טור ישראלים
קטגוריה:ירושלים: אישים
קטגוריה:ישראלים שנולדו ב-1960
טום וג'רי: טבעת הקסמים

**טום וג'רי: טבעת הקסמים** (באנגלית: **Tom and Jerry: The Magic Ring**) הוא סרט מונפש אמריקאי לילדים מסוגת קומדיה ופנטזיה המבוסס על הדמויות "טום וג'רי". הסרט הופק על ידי חברת "האחים וורנר" (דבר שהופך את הסרט לסרט הראשון של טום וג'רי שהופק על ידי החברה) וחברת "Turner Entertainment". הסרט נוצר על ידי טום מינטון, בוים על ידי ג'יימס ט. ווקר ונכתב על ידי טים קאהיל וג'ולי מקנלי קאהיל. 

הסרט הופץ לראשונה בארצות הברית ב-DVD וב-VHS ב-12 במרץ 2002. בישראל הסרט הופץ לראשונה בדיבוב לעברית ב-DVD בשנת 2002. לסרט יצא משחק וידאו המבוסס עליו. אורך הסרט הוא כ-64 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).

## תקציר העלילה
קוסם בשם צ'יפ, מנסה לרקוח שיקוי קסמים ועל מנת להשלימו, היה עליו לצאת לנסוע לחו"ל להשיג את המרכיב האחרון. טרם לכתו, הוא נותן לטום החתול להיות אחראי על טבעת קסומה ויקרה מפז. כאשר ג'רי העכבר נתקל בטבעת הוא חובש אותה לראשו. היא נשארת בטעות תקועה על ראשו - דבר שגרם לו לרוץ לעיר, ואחריו יצא טום שאחראי על הטבעת. במהלך המרדף, טום וג'רי מתאחדים עם דמויות שונות, ביניהם: ניבלס העכבר האפור עם החיתול שלו, ובן דודו של ג'רי, פרדי, עכבר חזק שלובש חולצה ארוכה עם פסים בצבעים צהוב ושחור. במהלך הסרט, טום וג'רי מנסים להשיג את הטבעת, אך ללא הצלחה.

## הדמויות והמדבבים
במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ובתי בן יער.

## קישורים חיצוניים

* 

קטגוריה:סרטי 2002
קטגוריה:סרטי האחים וורנר
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:סרטי ילדים
קטגוריה:סרטים באנגלית
קטגוריה:סרטי טום וג'רי
קטגוריה:סרטי אנימציה שיצאו ישירות בפורמט לצפייה ביתית
קטגוריה:האחים וורנר הנפשה: סרטים
Drum (שיר)

"**Drum**" (בעברית: "**תוף**") הוא סינגל של הזמרת הישראלית נועה קירל, אשר יצא לאור ב-10 בפברואר 2019. זהו השיר הלועזי הראשון של קירל, והוא הופק בשיתוף עם חברת האופנה "רנואר".

ביום יציאתו, השיר התברג ברשימת הסרטונים החמים ביוטיוב, ונכון לנובמבר 2021, השיר הגיע ל-26 מיליון צפיות.

## רקע
Drum הוא שיר פופ, שנכתב על ידי המלחין הישראלי ניצן קייקוב. למעשה, השיר הוא הלועזי הראשון שביצעה קירל. בחברת התקליטים רוברטו מיוזיק אף ציפו כי קירל תפנה לזירת הפופ הבינלאומית. הוא יצא לאור ב-10 בפברואר 2019, בשיתוף עם חברת האופנה "רנואר", ושימש כשיר הנושא בפרסומת של רנואר לקמפיין הג'ינסים פברואר-אפריל שלה.

## קליפ
הקליפ שמלווה את הסינגל צולם בתאילנד ועלותו עמדה על כחצי מיליון שקלים, עלות גבוהה מאוד ביחס לעלויות הקליפים הקודמים של הזמרת. הקליפ צולם לצד צילומי קמפיין אביב-קיץ 2019 של החברה ומותג האופנה רנואר, בשיתוף עם הפרזנטורים יהודה לוי, ניבר מדר, גפן ברקאי, יעל שלביה ועדן פינס. הקליפ צולם באזורי הצ'יינה טאון והקוואסן.

## ביקורת
מעט שעות לאחר יציאתו של הקליפ, הוא התברג למקום הראשון של רשימת הסרטונים החמים ביוטיוב. כמו כן, הקליפ של השיר עומד על 29 מיליון צפיות נכון לינואר 2026. ב-3 במרץ, השיר הגיע למקום השלישי במצעד השבועי של מדיה פורסט, ברשימת השירים בטלוויזיה וכן ברשימת השירים ברדיו.

באתר הארץ נאמר כי: "מתברר שכשהיא שרה באנגלית זה איכשהו פחות מפריע. זאת עדיין שירה שטוחה ומהונדסת, אבל במובן מסוים היא חסרת פנים. אם לא היינו יודעים שזה שיר של קירל, ספק אם היינו יכולים לזהות שזאת היא. היא נשמעת כמו עוד זמרת פופ נעורים בינלאומית גנרית, כזאת שמסתמכת בצורה כמעט מוחלטת על איכות הכותבים והמפיקים שלה."

## הופעות חיות
במאי 2019 ביצעה קירל את השיר בגרסה אקוסטית בתוכנית של דלית רצ'שטר בגלגלצ.

## קישורים חיצוניים

## הערות שוליים

קטגוריה:שירי נועה קירל
קטגוריה:שירים באנגלית
קטגוריה:שירים על ריקודים
קטגוריה:שירים על תופים
יחד ננצח

"**יחד ננצח**" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-30 ביולי 2014, על ידי חברת התקליטים הישראלית אבי גואטה הפקות בע"מ, כסינגל שלא מתוך אלבום.

עם יציאתו נכנס השיר אל המקום ה-13 במצעד של רשת ג'.

## רקע וכתיבה
השיר נכתב על ידי יוסי גיספן, הולחן על ידי תומר הדדי והופק על ידי דודו קומה. בתחילת השיר ניתן לשמוע את תחילת ההמנון של מדינת ישראל. בסוף השיר, ניתן לשמוע את השיר "עוד אבינו חי" שהולחן על ידי שלמה קרליבך.

השיר פורסם באמצע מבצע צוק איתן לאחר שהוקלט בליווי ילדים שונים.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של שרית חדד ב-2 באוגוסט 2014. הקליפ בוים על ידי עוזי ג'ורג', שביים עבור חדד בהמשך הקריירה שלה גם את קליפ השיר "לא תודה", ואת "וואי וואי".

נכון לאפריל 2019, מונה הצפיות של הקליפ עומד על כ-400 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יוסי גיספן
קטגוריה:שירים שהופקו על ידי דודו קומה
קטגוריה:שירי מבצע צוק איתן
קטגוריה:שירים על תקווה
נונאטאק פיקרינג

**נונאטאק פיקרינג** (באנגלית: **Pickering Nunatak**) הוא נונאטאק הבולט מצידו המזרחי של שפך קרחון לאמברט, באדמת מק. רוברטסון שבאנטארקטיקה. 

הנונאטאק ממוקם 37 קילומטרים דרומית מערבית לנונאטאקי מאנינג. 

## היסטוריה
### גילוי הנונאטאק
הנונאטאק התגלה בעת טיסה של משלחת החקר האנטארקטית הלאומית של אוסטרליה, בעת שזו חקרה את מדף הקרח אמרי ב-2 בנובמבר 1957. 

### מקור השם
שמו של הנונאטאק ניתן לו על ידי ועדת השמות האנטארקטיים של אוסטרליה, והוא נקרא על שמו של סמל ראשון אווירייה (Flight Sgt) ר. פיקרינג (R. Pickering), ששירת בחיל האוויר המלכותי האוסטרלי, בתחנת מוסון בשנת 1957.

## לקריאה נוספת

• Yu, J., H. Liu, K. C. Jezek, R. C. Warner, and J. Wen (2010), **[https://agupubs.onlinelibrary.wiley.com/doi/pdf/10.1029/2010JB007456 Analysis of velocity field, mass balance, and basal melt of the Lambert Glacier–Amery Ice Shelf system by incorporating Radarsat SAR interferometry and ICESat laser altimetry measurements]**, J. Geophys. Res., 115, B11102, doi:10.1029/2010JB007456

## קישורים חיצוניים

* נונאטאק פיקרינג באתר הסקר הגאולוגי של ארצות הברית
* נונאטאק פיקרינג באתר הגאזט האנטארקטי של ממשלת אוסטרליה
* נונאטאק פיקרינג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נונאטאק פיקרינג

## הערות שוליים

פיקרינג
דה קרטרס

**דה קרטרס** או **The Carters** (בתרגום חופשי: **הקרטרים**) היא להקת היפ הופ. חברי הלהקה הם ביונסה וג'יי זי. הלהקה הוקמה בשנת 2018 וחתמה על חוזה עם חברת ההקלטות קולומביה רקורדס, אשר הוציאו לאור את הסינגל הראשון של הלהקה, "Apeshit" בשנת 2018, השיר נחת במצעד בילבורד במקום 13. הצמד לפני שהופיעו כלהקה הם היו מופיעים יחד בסבבי הופעות משותפים "On the Run Tour" ו-"On the Run II Tour".

## היסטוריה
### 2018-הווה: הקמת הלהקה
ב-16 ביוני 2018, הקרטרים הכריזו במהלך סבב ההופעות: "On the Run II Tour", וידאו קליפ לסינגל: "Apeshit". לאחר סיום ההופעה הופיע כיתוב "ALBUM OUT NOW", על מסכי המופע. אלבום הבכורה הועלה מידי לכל הרשתות המוזיקה.

## חברי ההרכב
* **ביונסה ג'יזל נואלס-קרטר** (באנגלית: *Beyoncé Giselle Knowles-Carter*) נולדה ב-4 בספטמבר 1981, הידועה בשם הבמה: **[[ביונסה]]**, היא זמרת, פזמונאית, מפיקה מוזיקלית, רקדנית, ושחקנית.
* **שון קורי קרטר** (באנגלית: *Shawn Corey Carter*) נולד ב-4 בדצמבר 1969, המוכר בשם הבמה: **[[ג'יי זי]]**, הוא ראפר, מפיק מוזיקלי, ואיש עסקים אמריקאי. מכוכבי הראפ המוכרים ביותר.

## דיסקוגרפיה
### אלבומי אולפן
* 2018: *[[Everything Is Love]]*

## הופעות
### סיבובי הופעות
* 2014: *[[On the Run Tour]]*
* 2018: *[[On the Run II Tour]]*

## קישורים חיצוניים

קטגוריה:ביונסה
קטגוריה:צמדים מוזיקליים אמריקאיים
קטגוריה:להקות זוכות פרס גראמי
קטגוריה:זוכי פרס המוזיקה הבריטית
גאיוס יוליוס קיסר (פרוקונסול)

**גאיוס יוליוס קיסר** (בלטינית: **Gaius Iulius Caesar**; משוער: 135 - 85 לפנה"ס) היה מגיסטראט רומאי. גיסו של גאיוס מריוס ואביו של יוליוס קיסר.

## ביוגרפיה
קיסר היה בן למשפחת היוליים. משפחת פטריקים ותיקה אשר התייחסה עד איניאס. עם זאת, למשפחה לא היה כח רב בפוליטיקה הרומית. אביו נקרא גם כן גאיוס יוליוס קיסר, אולם ידוע עליו מעט מאוד. היה לו אח בשם סקסטוס יוליוס קיסר  אשר שימש כקונסול בשנת 91 לפנה"ס ואחות בשם יוליה  אשר נישאה לגאיוס מריוס. הוא עצמו נישא לאורליה קוטה  בתם של לוקיוס אורליוס קוטה  ואשתו רוטיליה. כתוצאה מכך, היא הייתה נצר לשתי משפחות פטריקים חזקות האורליי  והרוטיליי . היו להם שתי בנות בשם "יוליה", שכונו עקב כך  ו. בנם גאיוס יוליוס קיסר, הצעיר מאחיותיו, נולד בשנת 100 לפנה"ס.

הוא נבחר כקוואיסטור בשנת 99 או 98 לפנה"ס ובשנת 92 לפנה"ס לפרוקונסול. בשנה שלאחר מכן, בעת שאחיו כיהן כקונסול, הוא התמנה למושל פרובינקיית אסיה. כיהן גם כפראיטור. במהלך הסכסוך בין גיסו גאיוס מריוס ללוקיוס קורנליוס סולה, תמך קיסר במריוס. קיסר מת מוות טבעי בשנת 85 לפנה"ס. לפי פליניוס הזקן, הוא מת בעודו נועל את נעליו בבוקר. סווטוניוס כותב כי הוא הוספד בידי אחד מגדולי נואמיה של רומא - מרקוס אנטוניוס גניפו . שנים ספורות לאחר מותו, נבזזו אדמותיו בידי צבאותיו של סולה.

## קישורים חיצוניים

* ביוגרפיה באתר ליוויוס 

## הערות שוליים

קטגוריה:קונסולים ברפובליקה הרומית
קטגוריה:השושלת היוליו-קלאודית
המישור (סדרת טלוויזיה)

**המישור** (באנגלית: **The Level**) היא סדרת פשע בריטית ששודרה ברשת ITV החל ב-30 בספטמבר 2016. הסדרה בת ששת הפרקים מתמקדת בסמלת בילוש ננסי דוולין (קרלה קרום), בלשית ביחידת הפשע הלאומית, שמוצבת במחלקת חקירות פליליות של המשטרה בברייטון כדי לחקור את רציחתו של פרנק לה סו (פיליפ גלניסטר), איש עסקים מפוקפק שאיתו היה לה קשר בעבר. מכיוון שננסי הייתה נוכחת בזירת הרצח, היא מתאמצת להסתיר את מעורבותה, בעוד היא נמצאת תחת עינה הפקוחה של פקד מישל ניומן (לינדזי קולסון). הסדרה צולמה בעיקר ברחובות ברייטון. נתוני הצפייה של הסדרה היו גבוהים, והשחקנית קרלה קרום רמזה על אפשרות להפקה של עונה שנייה.

## צוות השחקנים
;תפקידים ראשיים
* קרלה קרום – סמלת בילוש ננסי דוולין, יחידת הפשע הלאומית
* לורה האדוק – היילי סברצ'ק, בתו של פרנק
* לינדזי קולסון – פקד בילוש מישל ניומן, משטרת מזרח סאסקס
* רוב ג'יימס-קולייר – סמל בילוש קווין או'דאוד, יחידת הפשע הלאומית
* נואל קלארק – שון "גאנר" מרטין, משטרת מזרח סאסקס
* אמנדה ברטון – שרי לה סו, אשתו של פרנק
* ג'ו אבסולום – שיי נאש, איש עסקים מושחת וחבר לשעבר של היילי
* ג'ף בל – דאנקן אליוט, שותף של לה סו
* לורן מקפדיין – דאריל קווין, יד ימינו של פרנק
* גארי לואיס – גיל דוולין, אביה של ננסי ובלש לשעבר

;תפקידי משנה
* פיליפ גלניסטר – פרנק לה סו, איש עסקים מושחת
* ג'יין הייזלגרוב – בלשית גייל וינסנט, משטרת מזרח סאסקס
* צ'יאן בינצ'י – טייט לה סו, בנו של פרנק
* סוזן פאקר – תרזה דוולין, אמה של ננסי
* קלי הריסון – דיליה בראדלי, המאהבת של פרנק
* רופרט פרוקטר – תיאו קטלר, מנהל הכספים של פרנק

## תקציר עלילה
פרנק לה סו (פיליפ גלניסטר), איש עסקים מפוקפק, קובע פגישה עם סמלת בילוש ננסי דוולין (קרלה קרום), בלשית ביחידת הפשע הלאומית, שהגנה עליו מתביעות בהזדמנויות אחדות. אבל פגישתם נקטעת כשמגיע למקום אדם לא ידוע שיורה למוות בפרנק. ננסי נפגעת מרסיס של כדור. מחלקת החקירות הפליליות של משטרת מזרח סאסקס מתחילים לחקור את הרצח. פקד בילוש מישל ניומן מקצה את ננסי דוולין לטיפול בחקירה, כשהיא אינה מודעת לכך שננסי הייתה נוכחת בזירת הרצח. שותפה לחקירה של דוולין הוא סמל בילוש שון "גאנר" מרטין (נואל קלארק), אבל בשל החיכוכים בין השניים ניומן מזמנת את הבלש קווין או'דאוד (רוב ג'יימס-קולייר) להצטרף לחקירה.

ננסי מתאמצת להסתיר את מעורבותה בפעילותו של פרנק. ידידותה עם בתו של פרנק, היילי (לורה האדוק), מקשה יותר על מצבה. עד מהרה מתברר שיש חפרפרת בין אנשי צוות החקירה. ננסי חושדת שגאנר הוא המדליף, אבל ערב אחד בהיותה בחדר המלון של או'דאוד היא מגלה תצלומי מעקב שנעלמו מוקדם יותר באותו יום. כשהיא מתמודדת עם הלחצים של החקירה, ננסי נאלצת לעזור לאמה, תרזה (סוזן פאקר), שסובלת ממחלת נפש. היא מגלה שאמה הסתירה ממנה סוד במשך עשרים שנה - את העובדה שננסי היא בתו של פרנק.

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות מתח בריטיות
קטגוריה:סדרות דרמה בריטיות